ETNINĖS KULTŪROS GLOBOS TARYBA

NUTARIMAS

DĖL ETNINĖS KULTŪROS GLOBOS TARYBOS 2019 M. RUGSĖJO 10 D. NUTARIMO NR. TN-7 „DĖL ETNOGRAFINIO REGIONO VĖLIAVOS NAUDOJIMO TVARKOS PATVIRTINIMO“ PAKEITIMO

2022 m. lapkričio 15 d. Nr. TN-11

Vilnius

Etninės kultūros globos taryba n u t a r i a:

1.	Pakeisti Etnografinio regiono vėliavos naudojimo tvarką, patvirtintą Etninės kultūros globos tarybos 2019 m. rugsėjo 10 d. nutarimu Nr. TN-7 „Dėl etnografinio regiono vėliavos naudojimo tvarkos patvirtinimo“

1.1.	Pakeisti 11 punktą ir jį išdėstyti taip:

„11. Suvalkijos (Sūduvos) vėliavos etalono projektą Etninės kultūros globos tarybos padalinio – Suvalkijos (Sūduvos) etninės kultūros globos tarybos – iniciatyva sukūrė Rolandas Rimkūnas. Vėliavos projektas buvo suderintas Lietuvos heraldikos komisijoje 2021 m. birželio 10 d. (posėdžio protokolas Nr. 6K–10 (590)). Suvalkijos (Sūduvos) vėliava yra herbinė vėliava: tai raudonos spalvos audeklas, kurio centre išsiuvinėtas Suvalkijos (Sūduvos) regiono herbas – jame pavaizduotas raudonas tauras (su sidabro akimis ir dantimis) ant sidabrinio skydo, kurį iš abiejų pusių puošia sidabrinės ąžuolo šakelės su gilėmis, o šakelių apačia sujungta sidabriniu kaspinu, kuriame raudonomis raidėmis įrašytas devizas Vienybė težydi. Reprezentacinės Suvalkijos (Sūduvos) vėliavos trys laisvi kraštai apsiūti sidabro virvele. Suvalkijos (Sūduvos) etnografinio regiono reprezentacinės ir lauko vėliavos patvirtintos Etninės kultūros globos tarybos 2021 m. rugsėjo 14 d. nutarimu Nr. TN-12 „Dėl Suvalkijos (Sūduvos) etnografinio regiono reprezentacinės ir lauko vėliavų patvirtinimo“.“

1.2.	Pakeisti 23 punktą ir jį išdėstyti taip:

„23.	Tiems subjektams, kurie etnografiniam regionui atstovauja teritoriniu pagrindu (apskritys, savivaldybės, seniūnijos, bendruomenės, nevyriausybinės organizacijos, įmonės ir kt.), rekomenduojama vadovautis Lietuvos etnografinių regionų žemėlapiu, patvirtintu Etninės kultūros globos tarybos 2022 m. sausio 25 d. nutarimu Nr. TN-3 „Dėl patikslinto Lietuvos etnografinių regionų žemėlapio patvirtinimo”.“

2.	Pripažinti netekusiais galios Etninės kultūros globos tarybos 2019 m. rugsėjo 10 d. nutarimo Nr. TN-7 „Dėl etnografinio regiono vėliavos naudojimo tvarkos patvirtinimo“ 1 ir 2 priedus.

Tarybos pirmininkė	Dalia Urbanavičienė